ПРЕГЛЕД ОДРЕДАБА СТАТУТА ГРАДА НИША

(„Службени лист Града Ниша 88/2008“)

КОЈЕ СЕ МЕЊАЈУ И ДОПУЊУЈУ

**Члан 16.**

 Град Ниш може оснивати предузећа, установе и друге организације које врше јавну службу, у складу са законом и Статутом, ради остваривања својих права и дужности и за задовољавање потреба локалног становништва.

Предузећа, установе и друге организације чији је оснивач или суоснивач Град Ниш, дужни су да Скупштини Града достављају на сагласност вишегодишње планове рада и развоја, годишњи програм пословања и извештај о раду за претходну годину.

 Вршење јавне службе може се уговором поверити правном или физичком лицу, на начелима конкуренције и јавности и у складу са законом.

**Члан 21.**

Град Ниш је, у складу са Уставом и законом, надлежан да обавља следеће послове:

1) доноси програме развоја Града и појединих делатности;

2) доноси просторни план Града, по претходно прибављеном мишљењу градске општине;

3) доноси урбанистичке планове, по претходно прибављеном мишљењу градске општине;

4) доноси буџет и завршни рачун;

5) утврђује стопе изворних прихода Града, као и начин и мерила за одређивање висине локалних такса и накнада;

6) уређује и обезбеђује обављање и развој комуналних делатности (пречишћавање и дистрибуција воде, пречишћавање и одвођење атмосферских и отпадних вода, производња и снабдевање паром и топлом водом, линијски градски и приградски превоз путника у друмском саобраћају, одржавање чистоће у Граду, одржавање депонија, уређивање, одржавање и коришћење пијаца, паркова, зелених, рекреационих и других јавних површина, јавних паркиралишта, јавна расвета, уређивање и одржавање гробаља и сахрањивање и др.), као и организационе, материјалне и друге услове за њихово обављање; оснива јавна предузећа ради обављања комуналних делатности на својој територији;

7) стара се о одржавању стамбених зграда и безбедности њиховог коришћења и утврђује висину накнаде за одржавање стамбених зграда;

8) стара се о комуналном реду у Граду;

9) доноси програме уређења грађевинског земљишта, уређује и обезбеђује вршење послова уређења и коришћења грађевинског земљишта и утврђује висину накнаде за уређивање и коришћење грађевинског земљишта;

10) доноси планове и програме и спроводи пројекте локалног економског развоја, стара се о унапређењу општег оквира за привређивање у Граду, промовише економске потенцијале Града, иницира усклађивање образовних профила у школама са потребама привреде, олакшава пословање постојећих привредних субјеката и подстиче оснивање нових привредних субјеката и отварање нових радних места;

11) уређује и обезбеђује коришћење пословног простора којим управља, утврђује висину накнаде за коришћење пословног простора и врши надзор над коришћењем пословног простора;

12) стара се о заштити животне средине, доноси програме коришћења и заштите природних вредности и програме заштите животне средине, односно локалне акционе и санационе планове, у складу са стратешким документима и својим интересима и специфичностима и утврђује посебну накнаду за заштиту и унапређење животне средине;

13) уређује и обезбеђује обављање послова који се односе на изградњу, рехабилитацију и реконструкцију, одржавање, заштиту, коришћење, развој и управљање локалним путевима, као и улицама у насељу;

14) уређује и обезбеђује посебне услове и организацију ауто-такси превоза путника;

15) одређује делове обале и воденог простора на којима се могу градити хидрограђевински објекти и постављати пловни објекти;

16) оснива робне резерве и утврђује њихов обим и структуру, уз сагласност надлежног министарства, ради задовољавања потреба локалног становништва;

17) оснива установе и организације у области основног образовања, културе, примарне здравствене заштите, физичке културе, спорта, дечје заштите и туризма, прати и обезбеђује њихово функционисање;

18) оснива установе у области социјалне заштите, прати и обезбеђује њихово функционисање, даје дозволе за почетак рада установа социјалне заштите, које оснивају друга правна и физичка лица, утврђује испуњеност услова за пружање услуга социјалне заштите, утврђује нормативе и стандарде за обављање делатности установа чији је оснивач, доноси прописе о правима у социјалној заштити и обавља послове државног старатеља;

19) организује вршење послова у вези са заштитом културних добара од значаја за Град, подстиче развој културног и уметничког стваралаштва, обезбеђује средства за финансирање и суфинансирање програма и пројеката у области културе од значаја за Град и ствара услове за рад музеја и библиотека и других установа културе чији је оснивач;

20) организује заштиту од елементарних и других већих непогода и заштиту од пожара и ствара услове за њихово отклањање, односно ублажавање њихових последица;

21) доноси основе заштите, коришћења и уређења пољопривредног земљишта и стара се о њиховом спровођењу, одређује ерозивна подручја;

22) утврђује водопривредне услове, издаје водопривредне сагласности и водопривредне дозволе за објекте локалног значаја;

23) подстиче и стара се о развоју туризма на својој територији и утврђује висину боравишне таксе;

24) управља имовином Града и користи средства у државној својини и стара се о њиховом очувању и увећању;

25) организује вршење послова правне заштите својих права и интереса;

26) образује органе, организације и службе за потребе Града и уређује њихову организацију и рад;

27) ствара услове за унапређивање, остваривање и заштиту људских права;

28) доноси стратегије и усваја посебне мере у циљу отклањања неједнакости и стварања једнаких могућности остваривања људских и мањинских права;

29) помаже развој различитих облика самопомоћи и солидарности са лицима са инвалидитетом, као и са лицима која су суштински у неједнаком положају са осталим грађанима и подстиче активности и пружа помоћ организацијама инвалида и другим социјално-хуманитарним организацијама на својој територији;

30) стара се о остваривању, заштити и унапређењу људских права и индивидуалних и колективних права припадника националних мањина и етничких група; стара се о остваривању, заштити и унапређењу равноправности жена и мушкараца, усваја стратегије и посебне мере усмерене на стварање једнаких могућности остваривања права и отклањање неравноправности;

31) стара се о јавном информисању од локалног значаја и обезбеђује услове за јавно информисање на територији Града;

32) прописује прекршаје за повреде градских прописа;

33) образује инспекцијске службе и врши инспекцијски надзор над извршењем прописа и других општих аката из надлежности Града; образује комуналну полицију, обезбеђује и организује вршење послова комуналне полиције;

34) уређује и обезбеђује употребу имена, грба и другог обележја Града;

35) помаже рад организација и удружења грађана;

36) уређује и ствара услове за бригу о младима, доноси и реализује стратегију и акциони план политике за младе и ствара услове за омладинско организовање;

37) израђује планове одбране и предузима мере одређене Законом о одбрани;

38) обавља и друге послове од непосредног интереса за грађане, у складу с Уставом, законом и овим статутом.

**Члан 24.**

 Град има буџет у коме исказује своје приходе и расходе.

По истеку године за коју је буџет донет, саставља се завршни рачун о извршењу буџета Града.

 Корисници средстава буџета Града дужни су да, на захтев надлежног органа Града, а најмање једанпут годишње, поднесу извештај о свом раду, остваривању програма и коришћењу средстава буџета.

 За извршење буџета Града, Градоначелник одговара Скупштини Града.

 Градске управе су обавезне да редовно прате извршење буџета и по потреби, а најмање два пута годишње, извештавају Градоначелника.

**Члан 25.**

 Град Ниш има своју имовину којом самостално управљају органи Града, у складу са законом.

**Члан 26.**

Органи Града су: Скупштина Града, Градоначелник, Градско веће, градске управе и Градско јавно правобранилаштво.

**Члан 30.**

 Одборник не може бити запослени у органима управе, као ни лице које именује, односно поставља Скупштина Града.

 Ако запослени у органима управе буде изабран за одборника, права и обавезе по основу рада мирују му док траје његов одборнички мандат.

 Даном потврђивања одборничког мандата лицима које је именовала, односно поставила Скупштина Града, престаје функција на коју су именовани, односно постављени.

**Члан 37.**

Скупштина Града, у складу са законом:

1) доноси Статут града и Пословник Скупштине града;

2) доноси буџет и завршни рачун буџета;

3) утврђује стопе изворних прихода Града, као и начин и мерила за одређивање висине локалних такси и накнада и других локалних прихода који Граду припадају по закону;

4) подноси иницијативу за покретање поступка оснивања, укидања или промене територије Града;

5) доноси програм развоја Града и појединих делатности;

6) доноси просторни план и урбанистичке планове и уређује коришћење грађевинског земљишта;

7) доноси прописе и друге опште акте;

8) расписује градски референдум и референдум на делу територије Града, изјашњава се о предлозима садржаним у грађанској иницијативи и утврђује предлог одлуке о самодоприносу;

9) оснива службе, јавна предузећа, установе и организације, утврђене Статутом Града и врши надзор над њиховим радом;

10) именује и разрешава управни и надзорни одбор, именује и разрешава директоре јавних предузећа, установа, организација и служби, чији је оснивач и даје сагласност на њихове статуте, у складу са законом;

11) бира и разрешава председника Скупштине и заменика председника Скупштине;

12) поставља и разрешава секретара и заменика секретара Скупштине;

13) бира и разрешава Градоначелника и на предлог кандидата за Градоначелника, бира заменика Градоначелника и чланове Градског већа;

14) утврђује накнаду за уређивање и коришћење грађевинског земљишта;

15) доноси акт о јавном задуживању Града, у складу са законом којим се уређује јавни дуг;

16) доноси годишњи програм прибављања непокретности за потребе органа Града, уз сагласност Владе Републике Србије и покреће поступак отуђења непокретности пред надлежним органима;

17) даје мишљење о републичком и регионалном просторном плану;

18) оснива стална и повремена радна тела за разматрање питања из њене надлежности;

19) даје мишљење о законима којима се уређују питања од интереса за локалну самоуправу;

20) разматра извештај о раду и даје сагласност на програм рада корисника буџета;

21) одлучује о сарадњи и удруживању са градовима и општинама, удружењима, невладиним организацијама;

22) информише јавност о свом раду;

23) даје сагласност на употребу имена, грба и другог обележја Града;

24) разматра и усваја годишње извештаје о раду јавних предузећа, установа и других јавих служби чији је оснивач или већински власник Град;

25) разматра годишњи извештај заштитника грађана о остваривању људских и мањинских права у Граду;

26) усваја етички кодекс понашања функционера;

27) доноси мере и усваја препоруке за унапређење људских и мањинских права;

28) обавља и друге послове утврђене законом и овим статутом.

**Члан 39.**

 Скупштина Града заседа ако седници присуствује већина од укупног броја одборника.

 Одлуке се доносе већином гласова присутних одборника, уколико законом или Статутом није друкчије одређено.

 Већином гласова од укупног броја одборника, Скупштина Града одлучује у следећим случајевима:

 о доношењу Статута и изменама Статута Града,

 о доношењу буџета,

 о доношењу просторног и урбанистичког плана,програма развоја Града и појединих делатности, као и програма прибављања и отуђења непокретности,

 о симболима, празнику и другим обележјима Града,

 о промени назива улица,

 о јавном задуживању Града,

 о расписивању референдума и самодоприноса,

 о сарадњи и удруживању са другим јединицама локалне самоуправе и о сарадњи са јединицама локалне самоуправе у другим државама,

 усваја етички кодекс понашања функционера,

 о избору и разрешењу председника и заменика председника Скупштине,

 о избору и разрешењу Градоначелника и заменика Градоначелника,

 о избору и разрешењу чланова Градског већа,

 о распуштању Скупштине градске општине.

**Члан 45.**

 Стална радна тела Скупштине су:

 1. Одбор за именовање;

 2. Одбор за мандатно-имунитетска питања

 3. Одбор за административна питања;

 4. Koмисија за називе делова насељених места и називе улица;

 5. Комисија за родну равноправност и једнаке могућности;

 6. Комисија за верска питања;

 7. Комисија за социјална питања;

 8. Комисија за праћење примене етичког кодекса;

 9. Савет за младе;

 10. Кориснички савет јавних служби.

**Члан 47.**

 Koмисија за називе делова насељених места и називе улица предлаже називе улица, тргова, градских четврти, заселака и других насељених места на територији града и обавља друге послове утврђене Пословником Скупштине Града.

Комисија за родну равноправност и једнаке могућности прати остваривање равноправности полова, предлаже активности и предузимање мера, посебно оних којима се остварује политика једнаких могућности на нивоу Града и обавља друге послове утврђене Пословником Скупштине Града.

Комисија за верска питања обавља послове који се односе на остваривање односа и сарадње Града са верским заједницама, стара се о остваривању добрих међуконфесионалних односа, међусобног уважавања и верских толеранција и обавља друге послове утврђене Пословником Скупштине Града.

Комисија за социјална питања разматра питања из области социјалне заштите, предлаже мере и активности које имају за циљ решавање социјалних проблема грађана и породица на територији града и обавља друге послове утврђене Пословником Скупштине Града.

Комисија за праћење примене етичког кодекса прати примену одредаба етичког кодекса, даје савете и мишљења и предлаже мере у вези са применом етичког кодекса и обавља друге послове утврђене Пословником Скупштине Града.

**Члан 48.**

Савет за младе даје мишљење о питањима од значаја за младе и о њима обавештава органе Града, иницира и учествује у изради локалне омладинске политике у области образовања, спорта, повећања запослености, здравства, културе, равноправности полова, спречавању насиља и криминалитета и другим областима од значаја за младе и обавља друге послове утврђене Пословником Скупштине Града.

Кориснички савет јавних служби разматра планове, програме и извештаје јавних служби и о свом ставу обавештава Скупштину Града и јавност, разматра остварени ниво квалитета и обима услуга јавних служби, као и цене комуналних производа и услуга, односно висину накнаде за услуге јавних служби и обавља друге послове утврђене Пословником Скупштине Града.

**Члан 49.**

 Председника и чланове радног тела бира и разрешава Скупштина, на предлог одборничких група.

 Председник сталног радног тела може бити на сталном раду у Скупштини Града.

Радна тела морају одражавати одборнички састав Скупштине.

 Одборник може бити члан само једног сталног радног тела.

 Делокруг, број чланова и начин рада радних тела Скупштине ближе се уређује Пословником Скупштине.

**Члан 54.**

 Градоначелник:

1) представља и заступа Град;

2) предлаже начин решавања питања о којима одлучује Скупштина Града;

3) наредбодавац је за извршење буџета;

4) усмерава и усклађује рад градских управа;

5)оснива службу за буџетску инспекцију;

6)даје сагласност на опште акте којима се уређују број и структура запослених у јавним службама које се финансирају из буџета Града и на број и структуру запослених и других лица која се ангажују на остваривању програма или дела програма корисника буџета Града;

7) одлучује о давању на коришћење, односно у закуп, као и о отказу уговора о давању на коришћење, односно у закуп и стављању хипотеке на непокретности које користе органи Града, уз сагласност Дирекције за имовину Републике Србије;

8)образује стручна саветодавна радна тела и оснива друге организационе облике за поједине послове из свог делокруга;

9) поставља и разрешава помоћнике Градоначелника;

10 )предлаже постављење и разрешење секретара Градског већа;

11) доноси појединачне акте за које је овлашћен законом, Статутом или одлуком Скупштине;

12) редовно извештава Скупштину, по сопственој иницијативи или на њен захтев, о извршавању одлука и других аката Скупштине а најмање два пута годишње;

13)информише јавност о свом раду;

14)покреће поступак за оцену уставности или законитости закона или другог општег акта Републике, којим се повређује право на локалну самоуправу;

15)изјављује жалбу Уставном суду, ако се појединачним актом или радњом државног орган или органа јединице локалне самоуправе онемогућава вршење надлежности Града;

16) врши и друге послове утврђене Статутом и другим актима Града.

Градоначелник је одговоран за благовремено достављање података, списа и исправа, када то захтева надлежни орган Републике, који врши надзор над радом и актима извршних органа Града и градске управе.

**Члан 56.**

Градско веће:

1) предлаже Статут, буџет и друге одлуке и акте које доноси Скупштина;

2) непосредно извршава и стара се о извршавању одлука и других аката Скупштине града;

3) доноси одлуку о привременом финансирању у случају да Скупштина града не донесе буџет пре почетка фискалне године;

4) врши надзор над радом градске управе, поништава или укида акте градске управе, који нису у сагласности са законом, Статутом и другим општим актом или одлуком, које доноси Скупштина града;

5) решава у управном поступку у другом степену о правима и обавезама грађана, предузећа и установа и других организација у управним стварима из надлежности Града;

6) стара се о извршавању поверених надлежности из оквира права и дужности Републике;

7) поставља и разрешава начелникe градских управа;

8) даје сагласност на акт о унутрашњем уређењу и систематизацији поједине управе, односно службе;

9) предлаже Скупштини Града распуштање скупштине градске општине у складу са законом и Статутом;

10) информише јавност о свом раду и

11) доноси Пословник о раду на предлог Градоначелника.

**Члан 63.**

У Граду се образује више градских управа за поједине области.

 Акт о организацији градских управа доноси Скупштина Града на предлог Градског већа.

 У оквиру управе, за вршење сродних послова могу се образовати унутрашње организационе јединице.

 Правилник о унутрашњем уређењу и систематизацији поједине управе доноси начелник те управе, уз сагласност Градског већа.

**Члан 64.**

Градске управе поступају према правилима струке, непристрасно и политички неутрално и дужне су да сваком омогуће једнаку правну заштиту у остваривању права, обавеза и правних интереса.

Градске управе дужне су да грађанима омогуће брзо и делотворно остваривање њихових права и правних интереса.

Градске управе дужне су да грађанима дају потребне податке и обавештења и пружају правну помоћ.

Градске управе дужне су да сарађују са грађанима и да поштују личност и достојанство грађана.

Правилник о понашању запослених у појединој управи доноси начелник те управе.

**Члан 66.**

 Радом управе руководи начелник.

 За начелника управе поставља се лице које има одговарајући факултет, у односу на делокруг управе, положен испит за рад у органима управе и најмање пет година радног искуства у струци.

**Члан 67.**

 Начелника управе поставља Градско веће, на основу јавног огласа, на период од пет година.

 Начелник управе може имати заменика који га замењује у случају његове одсутности и спречености да обавља своју дужност, а што се уређује актом о организацији градских управа. Заменик се поставља на исти начин и под истим условима као начелник.

 Руководиоце организационих јединица у управи распоређује начелник.

**Члан 68.**

 Начелник за свој рад и рад управе одговара Скупштини Града и Градском већу у складу са Статутом и Одлуком о организацији градских управа.

**Члан 72.**

Градско веће решава сукоб надлежности између поједине управе и других предузећа, организација и установа кад на основу одлуке Скупштине Града та предузећа, организације и установе одлучују о појединим правима грађана, правних лица или других странака, као и између градских управа за поједине области.

Начелник управе за поједину област решава сукоб надлежности између унутрашњих организационих јединица те управе.

**Члан 74.**

 О изузећу начелника управе, одлучује Градско веће.

 О изузећу службеног лица у управи, одлучује начелник управе.

**Члан 75.**

 Послове правне заштите имовинских права и интереса Града Ниша, као и градских општина, по њиховом овлашћењу, врши Градско јавно правобранилаштво.

 Градско јавно правобранилаштво у судском и управном поступку заступа Град Ниш и његове органе, ради остваривања њихових имовинских права и интереса и има положај законског заступника.

 У циљу остваривања функција дефинисаних у ставу 1 и 2 овог члана, Градско јавно правобранилаштво предузима правне радње и користи правна средства пред судовима и другим надлежним органима, даје правна мишљења у вези са закључивањем имовинско-правних уговора и другим имовинско-правним питањима, закључује судска и вансудска поравнања ради решавања спорних питања између Града Ниша, односно његових органа и трећих лица у циљу споразумног решавања спорног односа.

**Члан 76.**

 Функцију Градског јавног правобранилаштва врши градски јавни правобранилац, који руководи овим органом.

 Градски јавни правобранилац се поставља на предлог председника Скупштине или најмање једне трећине одборника, на време од четири године и може бити разрешен пре истека мандата по истом поступку.

 Градски јавни правобранилац за свој рад одговара Скупштини и дужан је да редовно извештава Скупштину, по сопственој иницијативи или на њен захтев, о правној заштити права и интереса Града.

**1. СЛУЖБА ЗА ПОСЛОВЕ СКУПШТИНЕ ГРАДА**

**Члан 79.**

 За обављање стручних, административних и организационих послова за потребе Скупштине Града, председника Скупштине Града, радних тела, одборника и одборничких група, послова припреме, одржавања и обраде седница Скупштине Града, нормативно-правних послова, послова превентивне контроле законитости и међусобне усклађености градских прописа, као и послова редакције службеног гласила Града Ниша и управљања програмом важећих прописа Града Ниша у електронском облику, оснива се Служба за послове Скупштине Града.

 Службом руководи секретар Скупштине Града, који у погледу руковођења радом Службе, заснивања и престанка радног односа запослених, остваривања права, дужности и одговорности запослених у Служби, коришћењу средстава која су буџетом предвиђена за финансирање Службе, има сва права и дужности начелника који руководи поједином управом Града.

 У оквиру Службе, за вршење појединих послова, образују се унутрашње организационе јединице, чије руководиоце распоређује секретар Скупштине Града.

 Секретар доноси акт о унутрашњем уређењу и систематизацији радних места у Служби, на који сагласност даје Градско веће.

 За рад Службе, секретар одговара Скупштини Града.

 **2.** **СЛУЖБА ЗА ПОСЛОВЕ ГРАДОНАЧЕЛНИКА**

**Члан 80.**

 За обављање стручних, административних, организационих и других послова за потребе Градоначелника, као и послова сарадње локалних самоуправа, уговорних односа, међународне сарадње и комуникације са медијима, оснива се Служба за послове Градоначелника.

 Службом руководи начелник, који у погледу руковођења радом службе, заснивања и престанка радног односа запослених, остваривања права, дужности и одговорности запослених у Служби, коришћењу средстава која су буџетом предвиђена за финансирање Службе, има сва права и дужности начелника који руководи поједином управом Града.

 Начелника службе поставља Градоначелник.

 За начелника службе може бити постављено лице које има високу стручну спрему, три године радног искуства и положен стручни испит за рад у органима управе.

 У оквиру Службе, за вршење појединих послова, образују се унутрашње организационе јединице, чије руководиоце распоређује начелник.

 Начелник доноси акт о унутрашњем уређењу и систематизацији радних места у Служби, на који сагласност даје Градско веће.

 За свој рад и рад Службе, начелник одговара Градоначелнику.

**3. СЛУЖБА ЗА ПОСЛОВЕ ГРАДСКОГ ВЕЋА**

**Члан 81.**

За обављање стручних, административних, организационих и других послова за потребе Градског већа, као и послова грађанске иницијативе, оснива се Служба за послове Градског већа.

 Службом руководи секретар Градског већа, који у погледу руковођења радом службе, заснивања и престанка радног односа запослених, остваривања права, дужности и одговорности запослених у Служби, коришћењу средстава која су буџетом предвиђена за финансирање Службе, има сва права и дужности начелника који руководи поједином управом Града.

 У оквиру службе, за вршење појединих послова, образују се унутрашње организационе јединице, чије руководиоце распоређује секретар Градског већа.

 Секретар доноси акт о унутрашњем уређењу и систематизацији радних места у Служби, на који сагласност даје Градско веће.

 За свој рад и рад Службе, секретар одговара Градском већу.

**Члан 84.**

 У Граду Нишу градске општине су: Пантелеј, Црвени Крст, Палилула, Медијана и Нишка Бања.

 Подручја градских општина чине насељена места, односно подручја катастарских општина која улазе у њихов састав и то:

**Градска општина Насељено место Катастарска општина**

ПАНТЕЛЕЈ Ниш- део Ниш "Пантелеј"

 Д.Врежина Д. Врежина

 Г.Врежина Г. Врежина

 Д. Матејевац Д. Матејевац I

 Д. Матејевац II

 Г.Матејевац Г. Матејевац

 Каменица Каменица

 Бреница Бреница

 Церје Церје

 Кнез Село Кнез Село

 Малча Малча

 Пасјача Пасјача

 Ореовац Ореовац

 Јасеновик Јасеновик

 Врело Врело

ЦРВЕНИ КРСТ Ниш - део Ниш "Црвени Крст"

 Медошевац Медошевац

 Поповац Поповац

 Д.Комрен Д.Комрен

 Г.Комрен Г.Комрен

 Хум Хум

 Чамурлија Чамурлија

 Трупале Трупале

 Вртиште Вртиште

 Мезграја Мезграја

 Г.Топоница Г.Топоница

 Д.Топоница Д.Топоница

 Г.Трнава Г.Трнава

 Д.Трнава Д.Трнава

 Берчинац Берчинац

 Паљина Паљина

 Миљковац Миљковац

 Рујник Рујник

 Лесковик Лесковик

 Веле Поље Веле Поље

 Палиграце Палиграце

 Кравље Кравље

 Сечаница Сечаница

 Суповац Суповац

ПАЛИЛУЛА Ниш - део Ниш- "Бубањ" - део

Ниш - "Ћеле Кула" - део

 Ниш - део: обухваћен је границом која полази од железничког моста на Нишави, пругом до триангле, наставља пругом Ниш - Димитровград до КО Суви До, границом катастарских општина Суви До, Габровац, Доње Власе, границом општине Дољевац, границом катастарских општина Паси Пољана, Бубањ, Доње Међурово, Ново село до Нишаве, Нишавом до железничког моста.

 Лалинац Лалинац

 Крушце Крушце

 Мрамор Мрамор

 Мраморски поток Мрамор

 Девети мај Ново село

 Чокот Чокот

 Доње Међурово Доње Међурово

 Горње Међурово Горње Међурово

 Бубањ Бубањ

 Паси Пољана Паси Пољана

 Доње Власе Доње Власе

 Габровац Габровац

 Бербатово Бербатово

 Вукманово Вукманово

 Суви До Суви До

МЕДИЈАНА Ниш - део Ниш - "Бубањ"- део

 Ниш - "Ћеле Кула" - део

Ниш - део: обухваћен је границом која полази од железничког моста на Нишави, иде пругом до триангле, наставља пругом Ниш - Димитровград до границе КО Брзи Брод, границом КО Брзи Брод до Нишаве, Нишавом до железничког моста на Нишави, Брзи Брод.

НИШКА БАЊА Нишка Бања Нишка Бања

 Банцарево Банцарево

 Горња Студена Горња Студена

 Доња Студена Доња Студена

 Јелашница Јелашница

 Куновица Куновица

 Коритњак Радикина Бара

 Лазарево село Лазарево село

 Манастир Просек -Манастир

 Никола Тесла Нишка Бања

 Прва Кутина - део

 Островица Островица

 Просек Просек

 Прва Кутина Прва Кутина

 Равни До Равни До

 Раутово Раутово

 Радикина Бара Радикина Бара

 Сићево Сићево

 Чукљеник Чукљеник

1. ПОСЛОВИ ГРАДСКЕ ОПШТИНЕ

**Члан 85.**

Послови Града које обављају градске општине су:

 1)доноси Статут, буџет и завршни рачун буџета градске општине;

 2)доноси програме и спроводи пројекте развоја градске општине и стара се о унапређењу општег оквира за привређивање у градској општини, у складу са актима Града;

3)оснива месну заједницу, односно други облик месне самоуправе по прибављеном мишљењу грађана, у складу са законом, овим статутом и статутом градске општине;

4)даје мишљење на просторне и урбанистичке планове који се доносе за њено подручје;

5)образује комуналну инспекцију, стара се о одржавању комуналног реда у градској општини и спроводи прописе којима се уређује комунални ред, у складу са законом и актима Града;

6)спроводи поступак исељења бесправно усељених лица у станове и заједничке просторије у стамбеним зградама,

 7)доноси годишњи програм, предузима мере за спречавање штета и учествује у организацији заштите од елементарних и других већих непогода и заштите од пожара и ствара услове за њихово отклањање, односно ублажавање њихових последица, у складу са прописима града;

8)уређује и обезбеђује коришћење пословног простора којим управља, утврђује висину накнаде за коришћење пословног простора и врши надзор над коришћењем пословног простора, у складу са посебном одлуком Града;

9)учествује у изради програма изградње, одржавања, управљања и коришћења сеоских, пољских и других некатегорисаних путева;

10)штити и унапређује животну средину и стара се и обезбеђује услове за очување, коришћење и унапређење подручја са природним лековитим својствима;

11)уређује и утврђује начин коришћења и управљања сеоским водоводима, изворима, јавним бунарима и чесмама;

12)утврђује културне и спортске манифестације од значаја за градску општину;

13)стара се о развоју угоститељства, занатства, туризма и трговине на свом подручју, уређује радно време, места на којима се могу обављати угоститељске делатности и друге услове за њихов рад;

 14)стара се о коришћењу пашњака и одлучује о привођењу пашњака другој култури;

 15)уређује и организује вршење послова у вези са држањем и заштитом домаћих и егзотичних животиња;

 16)подстиче и помаже развој задругарства;

 17)одлучује о постављању монтажних објеката на јавним површинама у складу са планом и прописом Града;

 18) одлучује о одржавању и уређивању гробаља на свом подручју у складу са прописима Града;

 19)предлаже мере за уређење и одржавање спољног изгледа стамбених и пословних објеката, зелених површина, дечјих игралишта, објеката јавне расвете и саобраћајних знакова и сл;

 20)обезбеђује пружање правне помоћи грађанима за остваривање њихових права;

 21)уређује организацију и рад мировних већа;

 22)помаже развој различитих облика самопомоћи и солидарности са лицима са инвалидитетом, као и са лицима која су суштински у неједнаком положају са осталим грађанима и подстиче активности и пружа помоћ организацијама инвалида и другим социјално-хуманитарним организацијама на свом подручју;

 23)подстиче развој културно-уметничког аматеризма;

 24)прописује прекршаје за повреде прописа градске општине;

 25)уређује и обезбеђује употребу имена, грба и другог симбола градске општине;

 26) израђује планове одбране за своје подручје у складу са планом Града;

 27)извршава прописе и опште акте Града и градске општине;

 28)обавља и друге послове од непосредног интереса за грађане, у складу са законом, овим статутом, другим прописима Града и статутом градске општине.

**Члан 87.**

 Скупштина Градске општине Медијана има 27 одборника.

 Скупштина Градске општине Палилула има 25 одборника.

 Скупштина Градске општине Пантелеј има 23 одборника.

 Скупштина Градске општине Црвени Крст има 21 одборника.

 Скупштина Градске општине Нишка Бања има 19 одборника.

**Члан 88.**

 Скупштина градске општине:

 1) доноси *с*татут, одлуку о организацији управе градске општине и пословник, уз сагласност Скупштине Града*;*

 2) доноси буџет и завршни рачун градске општине;

 3) доноси програм развоја градске општине и појединих делатности у складу са програмом развоја Града;

 4) даје претходно мишљење на програм развоја Града, програм уређивања грађевинског земљишта, просторни план Града, као и на урбанистичке планове, који се односе на подручје градске општине;

 5) одлучује о обележјима и празнику градске општине и установљава јавна признања градске општине;

 6) одлучује о сарадњи и удруживању са градским општинама у земљи и иностранству, уз сагласност Скупштине Града;

 7) доноси прописе и друге опште акте из своје надлежности;

 8) у складу са законом расписује референдум о питањима од значаја за локалну заједницу, изјашњава се о предлозима садржаним у грађанској иницијативи и утврђује предлог одлуке о самодоприносу;

 9) бира и разрешава председника Скупштине и заменика председника Скупштине;

 10)поставља и разрешава секретара Скупштине;

 11) бира и разрешава председника градске општине, заменика преседника градске општине и чланове Већа градске општине;

12)даје сагласност на употребу имена, грба и другог обележја градске општине;

13) оснива месне заједнице у селима и може образовати месне заједнице и друге облике месне самоуправе у градским насељима (кварт, четврт, рејон и сл.), уз сагласност Скупштине Града.

 14) образује органе, организације и службе за потребе градске општине,

15) обавља и друге послове, у складу са законом, овим статутом, другим прописима Града и Статутом градске општине.

**Члан 94.**

 Веће градске општине:

 1. предлаже Статут*,* буџет, одлуку о организацији управе градске општине и друге одлуке и акте које доноси Скупштина градске општине;

 2. непосредно извршава и стара се о извршавању одлука и других аката Скупштине градске општине;

 3. врши надзор над радом управе градске општине, поништава или укида њене акте који нису у сагласности са законом, Статутом градске општинеи другим општим актом или одлуком које доноси Скупштина градске општине;

 4. решава у управном поступку у другом степену о правима и обавезама грађана;

 5. поставља и разрешава начелника управе градске општине;

 6. даје сагласност на правилник о унутрашњем уређењу и систематизацији радних места у управи градске општине;

 7. доноси пословник о свом раду;

8. редовно извештава Скупштину, по сопственој иницијативи или на њен захтев, о извршавању одлука и других аката Скупштине;

 9. врши и друге послове утврђене Статутом градске општинеи другим актима градске општине.

**Члан 112.**

 Заштитника грађана поставља Скупштина Града, на време од четири године, из реда угледних и политички непристрасних личности, са радним искуством од најмање 6 година на пословима правне струке, већином од присутног броја одборника, на предлог председника Скупштине.

**Члан 113.**

 Заштитник грађана може бити разрешен и пре истека времена за које је постављен на исти начин на који је постављен у следећим случајевима:

 - када то сам затражи;

 - ако је осуђен за кривично дело које га чини недостојним за обављање функције;

 - ако судском одлуком буде лишен пословне способности;

 - ако је то предлог из грађанске иницијативе.